Шуға ҡарамаҫтан, гонаһһыҙ Ғайса Мәсих, (1 Петр 2:22), мәңгелек Алла Улы, кеше булды (Яхъя 1:1, 14) һәм Үҙенең үлеме менән беҙҙең өсөн түләне. «Әммә Алла беҙгә Үҙ мөхәббәтен шулай иҫбат итте: Мәсих, гонаһлы булған сағыбыҙҙа уҡ, беҙҙең өсөн үлде» (Римдарға 5:8). Ғайса Мәсих, беҙгә тейешле язаны, Үҙенә ҡабул итеп (2 Коринфтарға 5:21), арҡысаҡта үлде (Яхъя 19:31-42). Гонаһ һәм үлемде Үҙенең еңеүе менән исбатлап, Ул өсөнсө көнгә үленән терелде (1 Коринфтарға 15:1-4). «Раббыбыҙ Ғайса Мәсихтең Аллаһына һәм Атаһына дан! Ул Үҙенең бөйөк мәрхәмәте менән Ғайса Мәсихте үленән терелтеү аша беҙҙе яңынан тыуҙырҙы» (1 Петр 1:3).